
GULBENES NOVADA PAŠVALDĪBAS DOMES LĒMUMS
Gulbenē

	2026.gada 27.augustā
	                              Nr. GND/2026/___

	
	                              (protokols Nr.__; __.p)



Par SIA “Gulbenes Energo Serviss” siltumenerģijas apgādes pakalpojumu maksas apstiprināšanu Gulbenes novada Stradu pagasta Stāķu un Šķieneru ciemos

2026.gada 30.jūlijā Gulbenes novada pašvaldība ir saņēmusi informatīvu vēstuli Nr. GES/2026/1.4/874 no SIA “Gulbenes Energo Serviss”, reģistrācijas numurs 54603000121, juridiskā adrese: Blaumaņa iela 56A, Gulbene, Gulbenes novads, LV-4401, “Par siltumapgādes tarifa aprēķinu Gulbenes novada, Stradu pagasta Stāķu un Šķieneru ciema administratīvajā teritorijā”. Vēstulei pievienots siltumapgādes tarifa aprēķins 2026./2027. gada apkures sezonai Gulbenes novada Stradu pagasta Stāķu ciema un Šķieneru ciema administratīvajā teritorijā. 
Saskaņā ar Pašvaldību likuma 4.panta pirmās daļas 1.punktu viena no pašvaldības autonomajām funkcijām ir organizēt iedzīvotājiem siltumapgādes pakalpojumus, neatkarīgi no tā, kā īpašumā atrodas dzīvojamais fonds.
Pamatojoties uz Gulbenes novada pašvaldības domes 2017. gada 10. augusta lēmumu “Par deleģēšanas līguma slēgšanu ar SIA “Gulbenes nami”” (prot.11, 6.§) un 2017. gada 11. augustā starp Gulbenes novada pašvaldību (līguma slēgšanas brīdī – Gulbenes novada domi) un SIA “Gulbenes Energo Serviss” (līguma slēgšanas brīdī – SIA “Gulbenes nami”), reģ. Nr. 54603000121, juridiskā adrese: Blaumaņa iela 56A, Gulbene, Gulbenes novads, LV-4401,  noslēgto deleģēšanas līgumu Nr. GND/9.17/17/804, SIA “Gulbenes Energo Serviss” sabiedriskos siltumenerģijas apgādes pakalpojumus Gulbenes novada Stradu pagasta Stāķu ciemā un Šķieneru ciema administratīvajā teritorijā sniedz līdz 2027.gada 30.jūnijam. 
Valsts pārvaldes iekārtas likuma 43.1 panta trešā daļa noteic, ka valsts pārvaldes uzdevuma ietvaros pašvaldību pilnvaroto privātpersonu sniegto pakalpojumu maksas apmēru vai tā noteikšanas un apstiprināšanas kārtību, kā arī atbrīvojumus privātpersonām nosaka pašvaldības dome.
Metodikas par siltumenerģijas apgādes pakalpojumu tarifa aprēķināšanu SIA “Gulbenes nami” 14.punkts nosaka, ka siltumenerģijas pakalpojuma tarifu aprēķina katrai apkures sezonai, ja par 10% mainās spēkā esošā tarifa aprēķinam izmantotie siltumenerģijas apgādes pakalpojuma apjoma rādītāji vai mainās spēkā esošā tarifa aprēķinā iekļautās pamat izmaksas, tiek izstrādāts jauns siltumenerģijas apgādes tarifs, kas aprēķināts, pamatojoties uz koriģētiem siltumenerģijas apgādes pakalpojuma apjomiem un izmaksām.
SIA “Gulbenes Energo Serviss” ir veikusi siltumapgādes tarifa pārrēķinu jaunajai apkures sezonai. Jaunajā siltumenerģijas apgādes pakalpojumu tarifā palielinās personāla, komunālo pakalpojumu un administratīvās izmaksas, bet samazinās kurināmā, kapitāla, tehniskā nodrošinājuma, nodokļu un nodevu izmaksas. Tarifs par 1 MWh bez rentabilitātes sastādīs 89,41 EUR/MWh (bez PVN). Salīdzinājumā ar iepriekšējo 2025./2026.gada apkures sezonu, tarifa palielinājums uz 1 MWh ir par 1,01 EUR (bez PVN). Uz 2025./2026.gada apkures sezonas beigām SIA “Gulbenes Energo Serviss” uzkrātie zaudējumi siltumapgādes nozarē no pakalpojuma sniegšanas sākuma saskaņā ar 2017.gada 11.augusta Deleģēšanas līgumu Nr. GND/9.17/17/804 ir 153 323,28 EUR. Uz 2026.gada 28.jūliju mājsaimniecību parādi par siltumapgādes pakalpojumu sastāda 35 365,16 EUR, kur 42,7%, jeb 15 111,12 EUR no parāda sastāda pašvaldības dzīvokļu īrnieki. 
Ņemot vērā minēto un pamatojoties uz Pašvaldību likuma 4.panta pirmās daļas 1.punktu, 10.panta pirmās daļas 21.punktu, Ministru kabineta 2008.gada 21.oktobra noteikumiem Nr.876 “Siltumenerģijas piegādes un lietošanas noteikumi” 29.pantu, Valsts pārvaldes iekārtas likuma 43.1 panta trešo daļu, ņemot vērā Gulbenes novada pašvaldības domes 2017.gada 10.augusta lēmumu “Par deleģēšanas līguma slēgšanu ar SIA “Gulbenes nami”” (prot.11, 6.§) un 2017.gada 11.augustā starp Gulbenes novada domi un SIA “Gulbenes nami” noslēgtā deleģēšanas līguma Nr.GND/9.17/17/804 5.punktu, Administratīvā procesa likuma 55.panta 1.punktu, 56.panta pirmo daļu un 63.panta pirmās daļas 1.punktu, kā arī ņemot vērā Attīstības un tautsaimniecības komitejas un Finanšu komitejas apvienotās sēdes  ieteikumu, atklāti balsojot: ar __ balsīm "Par" (), "Pret" – (), "Atturas" – (), "Nepiedalās" – (), Gulbenes novada pašvaldības dome NOLEMJ:
1. APSTIPRINĀT SIA “Gulbenes Energo Serviss”, reģistrācijas numurs 54603000121, deleģēto pārvaldes uzdevumu ietvaros sniegto maksas pakalpojumu cenrādi:
	Nr.
p.k.
	Pakalpojuma veids
	Mērvienība
	Cena bez PVN (euro)
	PVN (euro)
	Cena ar PVN
(euro)

	1.
	Siltumenerģijas apgādes pakalpojumu maksa Gulbenes novada Stradu pagasta Stāķu un Šķieneru ciemu administratīvajās teritorijās:

	1.1.
	Fiziskām personām
	MWh
	89,41
	10,73*
	100,14

	1.2.
	Juridiskām personām
	MWh
	89,41
	18,78
	108,19



Piezīmes: 
* Piemēro samazināto pievienotās vērtības nodokļa likmi saskaņā ar Pievienotās vērtības nodokļa likuma 42.panta divpadsmito daļu.

2. NOTEIKT, ka lēmuma 1.punktā apstiprinātais maksas pakalpojumu cenrādis stājas spēkā 2026.gada 1.oktobrī.
3. ATZĪT par spēku zaudējušu Gulbenes novada domes 2025.gada 28.augusta lēmumu Nr. GND/2025/626 “Par SIA “Gulbenes Energo Serviss” siltumenerģijas apgādes pakalpojumu maksas apstiprināšanu Gulbenes novada Stradu pagasta Stāķu un Šķieneru ciemos” (protokols Nr.20; 45.p) ar 2026.gada 1.oktobri.
4. Atbildīgais par lēmuma izpildi SIA “Gulbenes Energo Serviss”, reģistrācijas numurs 54603000121, valdes loceklis.

